Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 691/12/3306	Považská Bystrica, 28.8.2012
EEČ : 2-26-101-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta: 
hoci bol podľa Zákona o rodine, ako aj na základe rozsudku Okresného súdu XXXXX, sp. zn. XXXXX zo dňa 22.10.2010, právoplatného dňa 12. 10.2010, povinný ako otec prispievať na výživu svojich maloletých dcér, XXXXX, nar. 15.8.2003  sumou vo výške 90 Eur mesačne a  XXXXX, nar. 25.1.2005 sumou vo výške 60 Eur, obe bytom u matky, ktoré výživné v celkovej výške 150 Eur mal zasielať do 30. dňa v mesiaci vopred do rúk matky detí XXXXX, nar. XXXXX, trvale bytom XXXXX 370, okr. XXXXX, na výživu svojich maloletých detí od mesiaca december 2010 v XXXXX, v XXXXX a ani na inom mieste neprispel, plneniu vyživovacej povinnosti sa úmyselne vyhýbal tým, že riadne nepracoval, nepodnikal, nebol poberateľom dávky a príspevkov v hmotnej núdzi, od 28.11.2011 je evidovaný na Úrade práce, sociálnych vecí a rodiny XXXXX ako uchádzač o zamestnanie, čím mu vznikol za obdobie od decembra 2010 do mája 2012 vrátane celkový dlh na výživnom vo výške 2100 Eur
lebo zanikla trestnosť činu
Odôvodnenie:
Poverený príslušník Okresného riaditeľstva PZ, Obvodného oddelenia XXXXX, uznesením ČVS: ORP-XXXXX zo dňa 20.6.2012 podľa § 199 ods. 1 Tr. por. začal trestné stíhanie a súčasne podľa § 206 ods.1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 2 Tr. zák.  v podstate na tom skutkovom základe, že hoci podľa Zákona o rodine, ako aj na základe rozsudku Okresného súdu XXXXX, sp. zn. XXXXX zo dňa 22.10.2010, právoplatného dňa 12. 10.2010, povinný ako otec prispievať na výživu svojich maloletých dcér, XXXXX, nar. 15.8.2003  sumou vo výške 90 Eur mesačne a  XXXXX, nar. 25.1.2005 sumou vo výške 60 Eur, obe bytom u matky, ktoré výživné v celkovej výške 150 Eur mal zasielať do 30. dňa v mesiaci vopred do rúk matky detí XXXXX, nar. XXXXX, trvale bytom XXXXX 370, okr. XXXXX, na výživu svojich maloletých detí od mesiaca december 2010 v XXXXX okr. XXXXX a ani na inom mieste neprispel, plneniu vyživovacej povinnosti sa úmyselne vyhýbal tým, že riadne nepracoval, nepodnikal, nebol poberateľom dávky a príspevkov v hmotnej núdzi, od 28.11.2011 je evidovaný na Úrade práce, sociálnych vecí a rodiny XXXXX ako uchádzač o zamestnanie, čím mu vznikol za obdobie od decembra 2010 do mája 2012 vrátane celkový dlh na výživnom vo výške 2100 Eur.

Po skončení skráteného vyšetrovania poverený príslušník PZ predložil prokurátorovi vyšetrovací spis, vedený v trestnej veci obv. XXXXX,  s návrhom na zastavenie trestného stíhania podľa § 215 ods. 1 písm. h/ Tr. por. s poukázaním na ustanovenie § 86 písm. a/ Tr. zák.

	Preskúmala som vyšetrovací spis ČVS: ORP-468/PU-PB-2012 a dospela som k záveru, že predmetný návrh povereného príslušníka PZ na zastavenie trestného stíhania proti obv. XXXXX je opodstatnený.

	V priebehu skráteného vyšetrovania bola vypočutá svedkyňa - poškodená XXXXX, obvinený XXXXX, obv. XXXXX bol vyzvaný na uhradenie dlhu na výživnom, boli zabezpečené listinné dôkazy - rozsudok Okresného súdu XXXXX sp. zn. XXXXX zo dňa 22.10.2010, rodné listy a potvrdenia o návšteve školy mal. XXXXX XXXXX, poštové poukážky potvrdzujúce úhradu výživného, správy o obvinenom, výpis zo živnostenského registra, výpis z evidencie priestupkov, odpis registra trestov.
 
	Obvinený XXXXX do zápisnice o výsluchu obvineného zo dňa 8.8.2012 uviedol, že dňa 30.7.2012 uhradil pošk. XXXXX dlžné výživné 2100 Eur a výživné za mesiac jún 2012 vo výške 150 Eur, dňa 23.7.2012 časť výživného za mesiac júl 2012 vo výške 60 Eur a dňa 8.8.2012 časť výživného za mesiac júl 2012.

Poškodená XXXXX do zápisnice o výsluchu svedka - poškodeného zo dňa 14.8.2012 potvrdila, že obv. XXXXX jej uhradil dlžné výživné v plnej výške ako aj bežné výživné z a mesiac jún a júl 2012. 

Zaplatenie výživného je preukázané aj poštovými poukazmi č. 60022 a č. 60023 zo dňa 30.7.2012, č. 5134 zo dňa 23.7.2012 a č. 5327 zo dňa 8.8.2012.
 	
           Prečinu zanedbania  povinnej výživy podľa § 207 ods. 2 Tr. zák. sa XXXXX ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného.

           Dôkazmi vykonanými v priebehu skráteného vyšetrovania bolo zistené, že obv. XXXXX svojím protiprávnym konaním, teda úmyselným vyhýbaním sa plneniu vyživovacej povinnosti voči mal. XXXXX a XXXXX v období od decembra 2010 do mája 2012 vrátane, po formálnej stránke naplnil všetky zákonné znaky skutkovej podstaty uvedeného prečinu. 

           Podľa § 86 písm. a/ Tr. zák. trestnosť prečinu zanedbania povinnej výživy ( § 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	 S prihliadnutím k tomu, že obv. XXXXX si dodatočne splnil vyživovaciu povinnosť voči mal. XXXXX a XXXXX určenú súdom v celom rozsahu, zároveň si splnil aj vyživovaciu povinnosť za mesiac jún a júl 2012 a trestný čin nemal trvalo nepriaznivé následky, trestnosť prečinu zanedbania povinnej výživy týmto zanikla, čo je v súlade s citovaným ustanovením § 86 písm. a/ Tr. zák.. 

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lenka Danihlíková
prokurátorka